রুমেশ রত্নায়েকে
রুমেশ যোসেফ রত্নায়েকে (সিংহলি: රුමේෂ් රත්නායක; জন্ম: ২ জানুয়ারি, ১৯৬৪) কলম্বোয় জন্মগ্রহণকারী প্রাক্তন শ্রীলঙ্কান আন্তর্জাতিক ক্রিকেটার ও কোচ। শ্রীলঙ্কা জাতীয় ক্রিকেট দলের অন্যতম সদস্য ছিলেন তিনি। ১৯৮২ থেকে ১৯৯৩ সময়কালে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছিলেন। দলে মূলতঃ ডানহাতে ফাস্ট-মিডিয়াম বোলিংয়ে পারদর্শীতা দেখিয়েছেন রুমেশ রত্নায়েকে। নতুন বলে সুইং প্রদর্শনের পাশাপাশি পেস ও বাউন্সারের অপূর্ব সম্মিলন ঘটিয়েছেন। এছাড়াও, নিচেরসারির ব্যাটসম্যান হিসেবেও বড় ধরনের রান সংগ্রহে সক্ষম ছিলেন।